

VLADA REPUBLIKE HRVATSKE

Zagreb, 26. siječnja 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo vanjskih i europskih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o izmjenama Odluke o pokretanju postupka za sklapanje Ugovora između Vlade Republike Hrvatske i Vlade Gruzije o gospodarskoj suradnji |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

Na temelju članka 7. Zakona o sklapanju i izvršavanju međunarodnih ugovora („Narodne novine“, broj 28/96.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_\_ 2023. donijela

**O D L U K U**

**o izmjenama Odluke o pokretanju postupka za sklapanje Ugovora**

**između Vlade Republike Hrvatske i Vlade Gruzije**

**o gospodarskoj suradnji**

**I.**

U Odluci o pokretanju postupka za sklapanje Ugovora između Vlade Republike Hrvatske i Vlade Gruzije o gospodarskoj suradnji, KLASA: 022-03/18-11/03, UBROJ: 50301-23/21-18-2, od 24. siječnja 2018., točka VI. mijenja se i glasi:

„Ugovor će, u ime Vlade Republike Hrvatske, potpisati ministar vanjskih i europskih poslova.

U slučaju njegove spriječenosti, ovlašćuje se izvanredni i opunomoćeni veleposlanik Republike Hrvatske u Republici Azerbajdžanu, sa sjedištem u Bakuu, postavljen i za izvanrednog i opunomoćenog veleposlanika Republike Hrvatske u Gruziji, sa sjedištem u Bakuu da, u ime Vlade Republike Hrvatske, potpiše Ugovor.“.

**II.**

Nacrt ugovora iz točke IV. Odluke zamjenjuje se novim Nacrtom ugovora koji je sastavni dio ove Odluke.

KLASA:

URBROJ:

Zagreb,

**PREDSJEDNIK**

**mr. sc. Andrej Plenković**

**OBRAZLOŽENJE**

Vlada Republike Hrvatske je na sjednici održanoj 24. siječnja 2018. prihvatila prijedlog Ministarstva vanjskih i europskih poslova te donijela Odluku o pokretanju postupka za sklapanje Ugovora između Vlade Republike Hrvatske i Vlade Gruzije o gospodarskoj suradnji (dalje u tekstu „Ugovor“), KLASA: 022-03/18-11/03, URBROJ: 50301-23/21-18-2.

Točkom VI. navedene Odluke za potpisivanje Ugovora, u ime Vlade Republike Hrvatske, ovlaštena je državna tajnica za političke poslove u Ministarstvu vanjskih i europskih poslova.

U veljači 2023. planira se posjet hrvatskog ministra vanjskih i europskih poslova Gruziji te je dogovoreno da se tom prigodom potpiše Ugovor. U tom smislu, predlaže se da Ugovor, u ime Vlade Republike Hrvatske, potpiše ministar vanjskih i europskih poslova Republike Hrvatske, odnosno u slučaju njegove spriječenosti, izvanredni i opunomoćeni veleposlanik u Gruziji sa sjedištem u Bakuu.

Vezano za Nacrt ugovora, gruzijska strana predložila je da se isti dopuni područjem suradnje u turizmu u članku 2. Ugovora te u tom smislu Ministarstvo vanjskih i europskih poslova predlaže da se Nacrt ugovora iz točke IV. Odluke iz 2018. zamjeni novim Nacrtom ugovora koji je sastavni dio ove Odluke.

Slijedom navedenog, Ministarstvo vanjskih i europskih poslova predlaže donošenje Odluke o izmjenama Odluke o pokretanju postupka za sklapanje Ugovora između Vlade Republike Hrvatske i Vlade Gruzije o gospodarskoj suradnji, kako bi se utvrdile sljedeće izmjene:

**Točkom I.** Odluke utvrđuje se izmjena točke VI. Odluke o pokretanju postupka za sklapanje Ugovora na način da će Ugovor u ime Vlade Republike Hrvatske potpisati ministar vanjskih i europskih poslova Republike Hrvatske, odnosno, da se u slučaju njegove spriječenosti, za potpisivanje Ugovora ovlasti izvanredni i opunomoćeni veleposlanik u Gruziji sa sjedištem u Bakuu.

**Točkom II.** Odluke utvrđuje se izmjena točke IV. Odluke o pokretanju postupka za sklapanje Ugovora na način da se utvrđuje da će se Nacrt ugovora koji je Odlukom iz 2018. utvrđen kao osnova za vođenje pregovora zamijeniti novim Nacrtom ugovora.